RADIOAKTIVNA OPASNOST
Došli smo ovamo razgovarati o radiološkoj nesreći u Goiâniji.
Kad smo čuli vijesti, održali smo sastanak o tome.
Nismo bili zadovoljni
jer su htjeli onaj otpad poslati k nama.
Devedeset pripadnika plemena Kayapó otišlo je u Brasíliju prosvjedovati
protiv odluke da Serra do Cachimbo bude odlagalište nuklearnog otpada.
Neke stvari u prirodi ne smijete dirati.
Inače će se okrenuti protiv vas, eskalirati i doći će do uništenja.
Oni su s juga države Pará
i boje se da bi radioaktivni otpad mogao ugroziti 1500 domorodaca…
U pravu su.
Počinjemo premještati bačve sljedeći tjedan.
Trebat će mi vaša pomoć oko prijevoza u Serru do Cachimbo.
-Ali, Roberto… -Ispričavam se.
Da?
Ne. Nemam što razgovarati s guvernerom države Pará.
Dobro, hajde. Spoji ga.
Halo?
Nipošto! Taj otpad neće ostati ovdje!
Predsjednik će čuti za ovo.
Danas počinjemo s novom terapijom. To je sjajno, zar ne?
Jučer sam na vijestima čula nešto lijepo o tebi.
Rekli su…
da nije bilo tebe…
mnogo bi se više ljudi kontaminiralo.
I to je istina, Antônia.
Prava si junakinja, znaš li to?
Dušo.
Tata ti želi nešto pokazati.
Liječnice su ti pričale o princezama.
Ja bih ti
htio ispričati priču o kraljici
koja se ošišala skroz nakratko.
Kao ti, dušo.
A ta predivna kraljica
ima najljepši glas na svijetu.
Kad bi znala kako plačem
I kako molim
Tata te jako voli, znaš?
Jako te volim, dušo.
Dušo, čuješ li me?
Dušo!
Dušo?
Antônia?
Ne!
Celeste?
Celeste…
-Što je? -Srce joj je stalo!
Počinjem s kompresijama.
Donesi balon!
Pomozite!
Dušo.
Bože. Dušo…
Pomozite mi. Bože!
Idi k Celeste!
NOSITE CEZIJ OTJERAJTE CNEN
Gđo Catarina.
Gđo Catarina, molim vas.
Spuštajte.
Hajde.
Iako CNEN i vlada Goiása jamče
da tijela Antônije Quadrado i Celeste dos Passos Quadrado
ne predstavljaju opasnost za javnost,
prosvjedi su jutros preplavili groblje Parque…
TRIDESETI DAN
…tijekom pokopa prvih žrtava cezija-137.
Rekli smo da ih ne želimo ovdje!
-Neće biti pokopane ovdje! -Poštujte naše mrtve!
Van!
Ne kontaminirajte naše tlo!
-Van! -Neće biti pokopane ovdje!
Van! Ne ovdje!
Koji vrag? Polako!
Prestanite!
Natrag!
Sagnite se! Bacaju kamenje!
To mi je kći!
Čekajte!
-Natrag! -Tražimo poštovanje!
-Poštujte nas! -Prestanite!
Odlazite!
-Odlazite! -Odlazite!
Josias Machado Gomes.
Uzrok smrti: kolaps pluća, u 14 h, 28. listopada.
Valêncio Freitas Soares.
Uzrok smrti: akutni plućni edem, u 19.45, 27. listopada.
Izdahni.
Kako se danas osjećaš?
Teško je, doktore.
Život je izgubio smisao. Što da radim?
Kako je João?
Mogu li…
razgovarati s njim?
Provjerit ću…
s dr. Eduardom.
Doktore…
kad sam htio vidjeti Tininhu…
niste mi dali, a sad je ona…
Vidjet ću što mogu.
Ispričavam se.
Duboko udahni.
Vrti li ti se?
Teško dišeš?
Bole li te prsa?
João?
Koga briga, doktore.
Možeš leći.
Diši. Polako.
Slušaj, Carlose.
Ovaj novi lijek trebao bi ti ojačati imunitet.
Ali tvoju ruku ništa ne liječi.
Napreduje prema nekrozi.
Ne razumijem, doktore.
Možda ćemo morati amputirati.
To bi ti moglo spasiti život.
Dakle…
Carlos i hipotermija.
João i plućni edem.
Čim smo počeli primjenjivati CSF.
Slučajnost?
Ovaj je lijek rizičan.
Josias i Valêncio umrli su i nakon injekcija.
Čekaj!
Nakon četiri dana injekcija.
Obojica su umrla od bakterije
koju su već imali prije nego što smo uveli
eksperimentalni lijek.
Lúcio, Nina i Evenildo napreduju.
To nije napredak.
U svakom slučaju ne smijemo pogriješiti.
Prekinemo li CSF i Carlosu se pogorša, infekcija ruke mogla bi ga ubiti.
Ali nastavimo li, a groznica je od lijeka, isto bi mogao umrijeti.
Da.
OPĆA BOLNICA U GOIÂNIJI
Hej, mali.
Jesi li dobro? Reci stricu što je.
-Raimundo kaže da je Joãou gore. -Joãu? Otkad tatu zoveš imenom?
Pusti me na miru.
Dječak te neće poštovati
budeš li se klanjao svakom liječniku.
Ljut je na cijeli svijet.
Zar nisi i ti?
Claudinei je pametan, Darlei.
Ljut je na Joãa jer…
Ako se i njemu nešto dogodi, manje će ga boljeti.
Neki ljudi prolaze kroz život sami da izbjegnu bol zbog gubitka.
Hej, Márcio!
Hej, sine.
Sine.
Isuse. Jesi li siguran da možeš kući, sine?
-Dobro sam. Liječnica me otpustila. -Ali…
Vozi me u Ministarstvo zdravstva.
Ali… Márcio.
Radit ćeš u ovakvom stanju?
Uđi.
Jesi li poludio?
Slušaj.
-Idemo kući… -U Ministarstvo.
-Ne! -Moram li svaki put objašnjavati?
Ako Brazil nema propise o nuklearnom otpadu,
zašto bi Goiás ispaštao?
Ove bačve odlaze iz moje države.
Ljudi su uplašeni.
Ovo je hitna situacija koju treba brzo riješiti.
Izgradnja skladišta za bačve u Abadia de Goiásu najbolja je…
Sad ćeš me podučavati javnoj upravi, Beny?
Javno sam se obvezao da ću ukloniti te bačve iz Goiása.
Ostaju samo budem li prisiljen.
Onda ćemo vas prisiliti.
-Molim? -Što to znači, Beny?
Sami ste rekli da još nema propisa.
Ako naredba da se otpad zadrži u Goiásu dođe s vrha, recite da niste imali izbora.
Da. Možeš razgovarati s predsjednikom.
CNEN ima kontakte u Kongresu, zar ne?
Ima.
Možeš li to srediti?
Naravno. Mogu odmah početi.
Dobro.
Pristanu li predsjednik i Kongres,
ne moramo čekati zakon da bismo izgradili skladište.
Ali reći ćemo da je to privremeno kako bismo izbjegli galamu.
Htio sam te vidjeti.
Razgovarati.
Želim ti pročitati nešto što sam napisao.
Mogu li?
Ovako…
„Moja ljubav sad živi u tišini.
Kažu da je postala uspomena.
Zvijezda na nebu.
Junakinja.
Samo sam htio da bude živa.”
Stvarno sam htio…
da Tininha i Celeste…
sad pjevaju i plešu u našem dvorištu, ali ne plešu, zar ne?
Ne.
Ono što sam stvarno htio napisati, a nisam mogao nakon ove tragedije…
jest da ne prođe ni dan, a da ne pomislim…
Da nisam kupio
onu prokletu kutiju…
onu ukletu kutiju…
ništa se od ovoga ne bi dogodilo.
Čovječe, ja…
Zajebao sam.
Jako sam…
Jako sam zajebao, João. Jebote…
Znam…
Znam da mi…
nisi mi dužan oprostiti, ali…
Znaš, brate, ja…
Svejedno ću se ispričati, u redu?
Žao mi je, João.
Žao mi je, stari.
A ni ti ne bi trebao biti ovakav.
Slomljen.
Nemoj odustati.
Moraš se oporaviti, João.
Čovječe…
Moraš se boriti. Jebote!
Ne znam…
Ne znam mogu li podnijeti da i tebe izgubim.
Ne mogu to podnijeti.
Žao mi je, stari.
Oprosti mi.
-Césare. -Kako si?
Dobro sam.
Ovo je gđa Alzira.
-Bok. Kako ste? -Kako ste?
Beny,
Alzira će nas savjetovati.
Da?
Državno odvjetništvo vas optužuje
za ubojstvo iz nehaja.
Ubojstvo?
Ali svjedočit ćeš na saslušanju.
Što je dobro i rijetko
jer ćeš se moći braniti.
A mi ćemo biti uz tebe cijelo vrijeme.
-Oprostite, mislio sam… -Izašao si?
-Ne bi li trebao odmarati? -Dobro sam. Doći ću poslije.
Ne, uđi, Márcio. Uđi.
Márcio, ovo je dr. César, predsjednik CNEN-a.
Drago mi je.
Márcio, kad se vratimo na posao,
možeš li se pobrinuti za pripremu skladišta za bačve?
Naravno.
Optužen je i državni tajnik zdravstva.
Iskoristit ćemo to.
U dekretu iz 1978. piše da je za nadzor
ionizirajućih radioaktivnih izvora u Goiâsu
zaduženo Državno ministarstvo zdravstva.
Može biti.
Ali i ja sam bio zadužen za provjeru klinike.
I neću to izbjegavati, Césare.
Da, Beny, ali ta izjava kompromitira CNEN.
A…
Ako CNEN sada izgubi vjerodostojnost,
bit će nemoguće izgraditi skladište u Goiásu.
Ne, čekaj.
Još ne znamo što Kongres i predsjednik misle o tome.
Znamo, Beny.
Znamo.
Dobro.
Dobro jutro, građani Goiása.
Državni je kongres odobrio,
a predsjednik upravo potpisao zakon
kojim se utvrđuje da je svaka brazilska država odgovorna
za zbrinjavanje svog radioaktivnog otpada.
Želim naglasiti da, iako je ovo odluka na federalnoj razini,
ponovno izražavam svoju predanost
uklanjanju radioaktivnog otpada iz centra Goiânije.
Nakon opsežnog istraživanja
vlada Goiása, u suradnji s CNEN-om,
pronašla je idealnu lokaciju,
privremenu,
za skladištenje radioaktivnog otpada.
Posjed u Abadia de Goiásu.
OPREZ RADIOAKTIVNO PODRUČJE
Postavit ćemo primjer za to kako se nositi s radiološkom krizom
i to cijelom svijetu, ne samo Brazilu.
Hvala svima.
AGENCIJA ZA ZDRAVSTVENI NADZOR
ČETRDESET PETI DAN
Orensteine.
Ne želimo cezij ovdje!
Nevjerojatno.
Ne želimo cezij ovdje!
Prijatelju, ovaj kamion mora proći.
Nitko neće proći, a kamoli radioaktivni kamion.
Ali ovaj kamion nije radioaktivan.
Ma nemoj.
Nećemo dopustiti da nam bacite bombu i odete.
Ali potpuno je siguran.
Je li? Onda ga vozite sa sobom.
Dobro jutro.
-Kako se zovete? -Dorimar.
Ja sam Emerson, ministar zdravstva.
Možete li raščistiti put da prođemo?
-Ne! Ne želimo zračenje! -Nosite cezij!
-Ne! -Ne želimo cezij!
Hej, ljudi. Puštamo li ih?
Ne!
-Ne želimo cezij! -Nosite cezij!
Nosite cezij!
G. Dorimare, budite uvjereni. Ovo nije opasno.
Imate i moju i guvernerovu riječ. Nije opasno. Molim vas.
NE ŽELIMO ZRAČENJE OVDJE!
Nosite cezij!
Onda recite guverneru da dođe razgovarati sa mnom.
Nosite cezij!
VOJNA POLICIJA
AGENCIJA ZA ZDRAVSTVENI NADZOR
Službeni fijasko.
Izvor cezija koji je izazvao atomsku krizu u Goiâsu
upravo je vraćen u Agenciju za zdravstveni nadzor
nakon što su prosvjednici blokirali pristup privremenom skladištu…
Super. Kako ćemo sad nastaviti?
Hvala, Eneida.
Sine, ne razumijem te.
Radije ćeš se razboljeti,
biti daleko od žene i biti frustriran
nego predavati?
-Nema između? -Život ne funkcionira tako.
Tata, odrastao sam. Znam kako život funkcionira.
Oprosti. Ponekad ispadnem malo grub,
ali to je za tvoje dobro.
Znam.
Znam, tata, ali…
Slušaj,
nije da mi je grozna zamisao predavati, ali ne uživam u tome.
To mi nije karijera iz snova.
Ali zbog ovoga što sada radim…
osjećam adrenalin.
Na terenu osjećam kao da…
Kao da sam našao svoje mjesto u svijetu.
Brinem se, sine.
Hoće li uvijek biti ovako opasno?
Neće, tata. Nadam se da neće.
A ni ovako frustrirajuće, nadam se.
Ako položim državni ispit.
Sine, tako sam ponosan na tebe.
Dobro je što si na mamu.
Hrabar.
I tvrdoglav.
Tebe neće zaustaviti nikakav prosvjed.
Ne ovdje!
Morate shvatiti da je Goiás već stigmatiziran
u cijeloj zemlji.
NOSITE CEZIJ!
Zatvaranje ove ceste uništit će gospodarstvo.
A to bi bilo loše za sve.
Onda nađite drugo mjesto za taj otpad.
Pat-pozicija.
Istina.
Ako se ne dogovorimo,
ovdje ćemo ostati zauvijek.
Znam kako ja vama mogu pomoći.
A kako ćete vi pomoći meni?
Ako raščistite put,
obećavam da ću odmah početi tražiti drugo mjesto za odlaganje.
Može?
Da. Lako je tako.
Bez roka, bez jamstava.
Tjedan?
Dva dana.
Dotad ništa ne ide u taj pogon.
Dogovoreno.
Zar je tako teško pronaći neko drugo odlagalište?
U 48 je sati nemoguće.
Kao i u 48 dana.
U svojoj sam studiji razmotrio cijelu državu Goiás.
Abadia je jedino mjesto koje ispunjava sve uvjete.
A što ako prekršimo dogovor?
Kako?
Nisu li raščistili put da kamioni s teretom mogu proći?
Proći ćemo i mi s našim kamionima.
Odlično. Noću, kad nitko ne očekuje.
I prekršit ću obećanje dano narodu.
Okrivite CNEN.
Recite da je to bila naša odluka i da niste imali izbora.
Tata?
Čuješ li me?
Halo? Claudinei, ti si?
Tvoj tata mora nositi masku s kisikom
i teško govori.
Može li nas barem čuti?
Može. Dat ću vam ga, u redu?
Tata?
Kako si?
Oprosti, zaboravio sam da ne možeš govoriti.
Samo…
Nisi ti kriv.
Kako si mogao znati da je ono opasno?
Oni koji su znali nisu nas upozorili.
Nije ih briga.
Nikoga nije briga za nas.
Mislim da je briga samo liječnike
i nas same.
Volio bih da ste ti i mama ovdje.
I moja mala princeza.
Tata…
Mama i ja te trebamo.
Sad više nego ikad.
Brzo ozdravi.
Volim te.
Moja ruka!
Polako, Carlose!
Pripremit ću analgetik da privremeno ublažim bol, u redu?
Pokušaj izdržati. Još samo malo, Carlose.
Ljudi!
Našao sam anesteziologa i dvojicu kirurga za sutra.
Želiš operirati sutra?
-Da. -Da.
CSF djeluje. Povećali su mu se granulociti.
Da, povećali su se, ali premalo.
Planiraš li naći rješenja
ili samo nabrajati probleme koje već znamo?
Potražit ću medicinsku sestru. I još jednog kirurga.
Jebote, čovječe.
Možete li apsolutno jamčiti
da se kirurg neće kontaminirati?
Ne možemo to jamčiti.
-Što ako bolnicu tuže? -Što ako netko umre?
Govorite kao da ste sigurni da će čovjek preživjeti operaciju,
ali niste, zar ne?
Da je jednostavno, ne bi nam trebala tri medicinska tima.
Carlos je u opasnosti i s operacijom i bez nje.
Ali bez operacije će sigurno umrijeti.
Već imamo dvojicu kirurga.
Treba nam još jedan.
Márcio, čuješ li me?
Čujem, Paula.
Kamion broj dva je pun.
Dobro. Primljeno.
Dobro jutro svima.
Najprije bih htio ponovno izraziti
svoju spremnost
da adresiram i razjasnim sve nedoumice.
Želim razjasniti sve nedoumice u vezi s mojim dužnostima u CNEN-u.
Ondje sam za pet minuta.
Primljeno, Paula.
I u vezi s mojom ulogom u obuzdavanju
radiološke nesreće s cezijem-137 u Goiâniji.
Unatoč onome što se govorilo…
Idemo.
Unatoč onome što mediji stalno ponavljaju,
nadzor nad izvorima ionizirajućeg zračenja u državi Goiás
nije u nadležnosti Državne komisije za nuklearnu energiju,
nego u nadležnosti Državnog ministarstva zdravstva
prema Dekretu 81 384.
Kako je utvrđeno Dekretom 81 384 iz 1978.
Važno je naglasiti da bi, čak i da je nadzor
bio odgovornost CNEN-a, on bio neizvediv
jer nikad nismo primili dokument od Instituta za radioterapiju u Goiásu
u kojem se navodi da je stroj za radioterapiju
koji sadrži cezij-137
ondje ostavljen.
Ovo je još jedna nedosljednost
u izjavama koje su partneri Instituta za radioterapiju u Goiásu
dali medijima.
Same laži pokazuju…
Laži…
Same laži pokazuju
da ih više zanima vlastiti opstanak
nego ispunjavanje dužnosti…
odgovorno.
-Van! Ne ovdje! -Sranje.
NE ATOMSKOM OTPADU U GOIÁSU
Niste li rekli da će biti trojica kirurga?
Nismo uspjeli pronaći trećeg.
Koliko smijemo biti izloženi?
Ne brinite. Ja ću voditi računa o tome. Javit ću kad bude vrijeme za rotaciju.
Što ako oba tima potroše vrijeme?
Dat ćemo sve od sebe da ne dođe do toga, doktorice.
Navijamo za tebe!
Izdrži, Carlinhose. Sretno.
Dobro jutro, Carlose.
Bojim se, doktore.
Ne moraš se bojati.
Sve će biti u redu, dobro?
Vjerujem vam, doktore.
Neka ostane samo prvi tim.
Idemo.
Sretno, Carlose.
Ne ovdje!
Odlučili smo. Otpad ne ide u skladište.
Dogovor je bio raščistiti cestu,
a ne odlaganje radioaktivnog otpada.
S kim ste to dogovorili?
S guvernerom.
Vidjeli smo. Bili smo ondje!
Nećemo cezij ovdje!
Čekajte malo.
Stvarno želite vratiti otpad u grad?
Da!
Onda neka svatko svojim autom preveze po jednu bačvu.
To je apsurdno!
Smirite se.
Kršimo dogovor.
Vani! Ne ovdje!
Ali zašto ovo radimo? Zašto ste sad ovdje?
-Domovi! -Obitelj!
-Naša zemlja! -Zdravlje!
Dom, obitelj, zemlja…
Ukratko, strah, zar ne?
-Bojite li se kontaminacije? -Naravno!
-A vi? -Da.
-A vi? I vi? -Da.
Odlično. I ja se bojim.
Ali se više bojim onoga što bi se moglo dogoditi
ako te bačve ostanu u centru.
Ljudi, nekome morate vjerovati.
Inače ova noćna mora nikad neće završiti.
Ovdje je najsigurnije odložiti ove bačve.
To ne kažem ja.
To kažu podaci.
To kaže znanost.
NE RADIOAKTIVNOM OTPADU NE ATOMSKOM OTPADU
Uspjeh.
Provjeravam hemostazu.
Odlično, doktorice.
Izravni pritisak.
-Tlak pada. -Krvarenje ne staje.
Infuzija, brzo!
I donesite krv! Brzo!
Za tri minute mijenjamo tim.
Vi se ne vraćate. Dosegnuli ste granicu izloženosti.
Bori se, Carlose.
Podignite ruke.
Operacija je daleko od kraja.
Morat ćemo se vratiti.
Nitko vas neće spriječiti.
Ali morate znati da odsad nije sigurno.
Riskirat ću ako moram.
Odmah se vraćam.
Zračenje je sigurno oštetilo tkivo. Ne mogu zaustaviti krvarenje.
-Vrijeme? -Još dvije minute.
Što ćemo?
Nitko više ne smije ući.
Evo, prestaje. Sad vidim žilu.
Još jedna plazma i krioprecipitat.
-Eduardo… -Ostat ću.
Ja ne želim više ostati.
Pojačaj noradrenalin. Srce mu neće izdržati. Brže!
-Ne želim se više izlagati. -Usredotoči se.
Druže.
Ako dopustite, mi ćemo preuzeti.
Loureiro je sve objasnio. Možete ići.
Drugi tim, izađite.
-Ima li novosti? -Nema.
Prijatelji,
bili ste u pravu.
Uspjelo je. Uspjeli smo.
Uspjeli smo!
Bravo! Hajde.
Bravo.
Dr. Esther,
hvala.
Hvala.
Tvrdite da vas je Institut trebao službeno obavijestiti
o stroju s cezijem-137.
Tako je.
Kao što sam rekao,
vlasnici su odgovorni za prijavu svih promjena u vezi s opremom.
U slučaju Goiânije
prijavljen je samo jedan stroj, onaj s kobaltom.
Tako je i dokumentirano u spisima CNEN-a.
Želite li još nešto reći?
Želim.
Ovdje sam iznio pravni dio,
ali sad bih htio govoriti o odgovornosti.
G. Orenstein.
Kao direktor CNEN-a,
slijedio sam sve protokole.
Savjesno sam obavljao svoj posao.
Ali to nije bilo dovoljno.
Da sam spriječio da se stroj s cezijem
onako ostavi nadohvat ruke,
četvero ljudi ne bi umrlo.
Bio sam na dva pogreba.
Djevojčica puna snova…
i žena…
koja je mislila da postupa najbolje za zajednicu,
za kolektiv.
Unatoč bolesti
uzela je tu kapsulu
s prahom za koji je smatrala da je otrovan
i ispravno je odložila.
Antônia Quadrado bila je primjer odgovornosti i hrabrosti.
Zbog nje se nije kontaminiralo još više ljudi.
Spasila je živote.
I umrla zbog toga.
I ne mogu obeščastiti sjećanje na nju
praveći se da nisam sudjelovao u ovoj strahoti.
Gospođo, do curenja cezija došlo je
jer su svi koji su rukovali tim uređajima
zakazali u svojim odgovornostima.
Neki jer im je tako bilo zgodno.
Drugi, poput mene, greškom.
Ali odgovornost
dijelimo svi.
I što sad, doktore?
Sad se odmori.
-Nema više drhtavice, zar ne? -Nema.
Imam nešto za tebe.
Što je to?
Pismo tvoje majke.
Da ti ga pročitam?
„Moj dragi sine…
Laknulo mi je kad sam čula da se dobro brinu za tebe.
Tvoje mi je pismo dalo snagu.
Kod kuće se svi danonoćno molimo za tebe.
Ne tuguj, misli na povratak.
Jako nam nedostaješ, ali vjerujemo još jače.
Radi sve što ti kažu
i ne zaboravi da te majka silno voli.
S ljubavlju, mama.”
Hvala, doktore.
Hej.
Dobro si.
Samo si emotivan.
Eto.
João, stigli su ti nalazi.
Oprostite, doktore.
-Vratit ću se poslije. -U redu je. Mogu li?
Da.
Hvala.
I, doktore?
Dobro si, João!
Ne brini se.
Idemo?
Bok.
Ne smijete proći, gospođo.
Ruše moju kuću.
-Ne smijete ostati. -Želim gledati.
-Ne smijete dalje. -Hej! Stani.
Levi.
Pusti je.
RADIOAKTIVNO
U novinama piše da je danas.
Samo želim gledati.
Slobodno.
Je li počelo?
Ovdje je sigurno.
Vlada će ti pomoći, Catarina.
Samo trenutak.
Ja…
Uspjela sam je dekontaminirati.
Znam da nije puno, ali…
Ljepotica.
Vi ste odveli moju kćer od mene, zar ne?
Nikad vam neću zaboraviti lice.
Žao mi je.
-Jesam li ja opasna? -Naravno da nisi.
Razgovarate s nama samo uz policiju.
Vaš je prijatelj došao po nas uz policijsku pratnju.
Smiješno.
Tako ste nas se bojali. Tako ste se štitili.
A na kraju sam ja pokopala kćer.
Žao mi je. Stvarno mi je žao.
Tužni ste, zar ne?
Hvala na fotografiji.
Možete nastaviti.
Dakle, nećeš u mirovinu?
Djeluješ pomalo razočarano, Césare.
Beny, državno odvjetništvo odustalo je od optužnice protiv tebe.
Drago mi je zbog toga.
Ali CNEN im je i dalje na piku zahvaljujući tebi.
Što očekuješ? Zahvalu?
-Kako si, Césare? -Kako si?
-Dobar dan. -Roberto.
Tajniče.
Kako ste?
Ministarstva zdravstva i rada
i Državna komisija za nuklearnu energiju
upravo potpisuju sporazum
o inspekciji radiološke i radioterapijske opreme u Brazilu.
Cilj je inicijative osigurati da se radiološke nesreće
poput one koja se dogodila u Goiâniji, gdje je otvorena kapsula cezija-137,
više ne ponove.
Orensteine.
Moram razgovarati s tobom.
Imam ispit u Riju.
Bianca je ondje.
Trudna.
Moram kući.
Moraš ili želiš?
Zbog Biance želim.
A što se tiče ispita…
Uglavnom…
Puno sam naučio od tebe.
Hvala.
Nedostajat ćeš mi.
Neću.
Molim?
Neću ti nedostajati jer ćemo raditi zajedno.
Preporučio sam te za radno mjesto u CNEN-u u Riju.
Nisi li to htio?
Ozbiljno?
Hvala. Do neba hvala.
Márcio, slušaj me.
Ja bih tebi trebao zahvaliti što si s tolikom predanošću i hrabrošću
preuzeo odgovornosti koje nisu bile tvoje.
Dakle…
Vidimo se za nekoliko mjeseci u Riju, kolega.
Hvala, Beny.
João.
Hvala na svemu.
Uvijek ću se s ljubavlju sjećati Celeste.
Dobar si otac.
Sad me moj sin treba.
Tako je.
Sretan put.
Budi odgovoran.
Uz dužno poštovanje, doktore,
mi smo uvijek bili odgovorni.
Oni koji donose odluke nisu.
Idemo, João.
Idemo, brate.
Márcio?
Márcio.
Znam da nije puno.
Mogu li?
-Tako si mi nedostajala, dušo. -I ti meni!
Dušo.
Tako mi je drago što si ovdje.
I? Je li ti tata nedostajao?
Jako mu je nedostajao tata.
Što je bilo?
Goiânia, je li?
Voljela bih reći da će biti u redu.
I ja, dušo.
I ja.
OPĆA BOLNICA U GOIÂNIJI
15. PROSINCA 1987.
-Bok, brate. -Bože!
-Volim te, brate. -Celeste…
Rekli su mi.
A ti? Kako si?
Dođi, Evenildo. Dođi.
Dođi. Dođi ovamo.
Nedostajao si mi, brate.
Gdje je Claudinei?
O, sine moj.
Nedostajao si mi.
Ti si meni više.
Dušo.
Otpuštate nas, doktorice?
Ne još. Ali uskoro.
Tako je. Čak i kad odete kući,
morat ćete dolaziti ovamo svakog mjeseca godinu dana,
a onda jednom godišnje na kontrolu.
Uvijek ćemo biti ovdje.
Kad god zatrebate.
Nemamo se kamo vratiti.
Još.
Više ne vjerujem u to.
Vlada je obećala, ali ne vjerujem, brate.
Kuće više nema.
U pravu si. Ni ja ne vjerujem. Teško je vjerovati.
Ali odlučio sam.
Možda nemamo ništa. Možda nemamo dom,
ali imamo jedni druge.
A to nam treba. Da budemo zajedno.
Da se borimo za pravdu.
Da se borimo za svoje.
Jer borit ćemo se.
Neka budu sigurni u to. Borit ćemo se.
Borit ćemo se.
Oprosti mi!
Žao mi je.
MEHANIČARSKA RADIONICA LP
57. ULICA
Radiološka nesreća u Goiâniji
smatra se najtežom zabilježenom izvan nuklearne elektrane.
Petero članova osoblja Instituta za radioterapiju u Goiásu
osuđeno je za ubojstvo iz nehaja.
CNEN je morao platiti milijun reala za medicinsku skrb žrtava.
Više od 1000 stručnjaka sudjelovalo je u dekontaminaciji
i skrbi za žrtve.
Protokoli brazilskih fizičara, kemičara i liječnika
postali su svjetska referenca
i usvojila ih je Međunarodna komisija za zaštitu od zračenja.
Nastalo je više od 6000 tona radioaktivnog otpada.
Gotovo 40 godina poslije
nijedan incident nije zabilježen u skladištu.
Bivša zgrada Agencije za zdravstveni nadzor
sad je Državni centar za žrtve zračenja Leide Das Neves.
Centar nastavlja pratiti i pružati njegu preživjelim žrtvama.
Osim prve četiri smrti uzrokovane kontaminacijom cezijem-137,
Udruga žrtava cezija-137 zabilježila je još 16 smrtnih slučajeva
od bolesti povezanih sa zračenjem.
Posvećeno fizičarima, kemičarima i liječnicima koji su pomagali u nesreći,
žrtvama koje su izgubile živote i preživjelima
koji će zauvijek nositi ožiljke cezija.
OVO JE FIKCIJA KOJA NE JAMČI POVIJESNU TOČNOST.
Prijevod titlova: Jelena Rozić VIJESNU TOČNOST.